পুলিশি অভিযানে ফের অস্ত্র উদ্ধার ভাঙড়ে, ধৃত ১

সাকিল মুস্তাক, ভাঙড়: ভাঙড়ে পুলিশি অভিযানে অস্ত্র উদ্ধার সহ একজনকে গ্রেফতার করেছে পুলিশ।  শনিবার তাকে ধরা হয় ভাঙড়ের উত্তর কাশীপুর থানার চকমরিচা পশ্চিম পাড়া থেকে। পুলিশ জানিয়েছে ধৃতের নাম আতিয়ার মোল্লা। তার কাছ থেকে একটি রাইফেল, চার রাউন্ড গুলি ও একটি বড় হাঁসুয়া উদ্ধার হয়েছে।

স্থানীয় সূত্রের খবর, ওই এলাকার বাসিন্দা আতিয়ার মোল্লা তাঁর বাড়িতে আগ্নেয়াস্ত্র মজুত করে রাখে। এই খবর পেয়ে পুলিশ অভিযান চালিয়ে তার বাড়ি থেকে ওই আগ্নেয়াস্ত্র উদ্ধার করে।

আরও পড়ুন: মর্মান্তিক, বাঁদরের ধাক্কায় ছাদ থেকে পড়ে মৃত্যু কিশোরীর

প্রাথমিক তদন্তে নেমে পুলিশ জানতে পেরেছে ২০২৩ পঞ্চায়েত নির্বাচনে ভাঙড়ে রাজনৈতিক সংঘর্ষের সময় ওই আগ্নেয়াস্ত্র ব্যবহার করা হয়েছিল।

রাজনৈতিক ছত্রছায়ায় থাকা দুষ্কৃতীরা পুলিশি ধরপাকড়ের ভয়ে তা অন্যত্র সরিয়ে ফেলার চেষ্টা করে। যারা ওই সমস্ত অস্ত্র সরিয়ে ফেলতে পারিনি তারা ওই সমস্ত অস্ত্র পরিচিত লোকজনদের বাড়িতে লুকিয়ে রাখে।

দেখুন অন্য খবর: